Kennelliiton jalostustieteellinen toimikunta hyväksyi (06/2020) pitkä- ja sileäkarvaisen collien rotukohtaisiin erityisehtoihin seuraavan muutoksen: 
Risteytys eri karvanlaatumuunnosten kesken sallitaan, kun pentueen molemmat vanhemmat täyttävät sileäkarvaisen collien PEVISA-ehdot. Karvanlaatumuunnosten risteyttämisestä syntyneet pennut rekisteröidään kukin oman karvanlaatunsa mukaiseen muunnokseen.
Lupa myönnettiin aluksi määräaikaisena ajalle 1.1.2021-31.12.2025. Vuonna 2025 se kuitenkin muutettiin toistaiseksi voimassa olevaksi.

Kaikki collieiden rotukohtaiset erityisehdot:
· Pitkäkarvainen collie: Lonkkakuvaustuloksen C saanut koira voidaan parittaa vain tuloksen A tai B saaneen koiran kanssa.
 Sileäkarvainen collie: Lonkkakuvaustuloksen C saanut koira voidaan parittaa vain tuloksen A saaneen koiran kanssa. 
· Blue merle x soopeli, soopelimerle x soopeli ja tricolour x soopelimerle yhdistelmät sallitaan, jos merle-geenitesti osoittaa, että soopelin värinen koira ei ole genotyypiltään merle. Tällaisesta yhdistelmästä syntyvät soopelipennut testataan ennen rekisteröintiä merlegeenin suhteen. Testaamattomat soopelipennut merkitään jalostuskieltoon. 
· Merle x merle -yhdistelmät hyväksytään rotujärjestön puollon perusteella. 
· Sileäkarvaisille vanhemmille saattaa syntyä pitkäkarvaisia pentuja, jotka rekisteröidään karvanlaatunsa mukaiseen rotuun.( Kennelliiton toimisto voi rotujärjestön esityksestä siirtää koiran karvanlaatumuunnoksesta toiseen). 
· Risteytys eri karvanlaatumuunnosten kesken sallitaan, kun pentueen molemmat vanhemmat täyttävät sileäkarvaisen collien PEVISA-ehdot. Karvanlaatumuunnosten risteyttämisestä syntyneet pennut rekisteröidään kukin oman karvanlaatunsa mukaiseen muunnokseen. 
· Ulkomaisia koiria koskeva poikkeus 15.1.2019 alkaen: Ei vaadita PEVISA-tutkimuksia. (narttu 1, uros 2 pentuetta)
